14. augustkomiteen

**14. augustkomiteen Norge** ble dannet i 2003 for å feire Pakistans nasjonaldag 14. august i Norge. Høyre-politikeren Aamir J. Sheikh i Oslo har siden 2003 vært leder av komiteen. 

Blant arrangementene som markerer nasjonaldagen, er et barnetog. Barnetoget er en markeringsform komiteen har lånt fra den norske nasjonaldagsfeiringen. Denne tradisjonen tar komiteen opp i egen nasjonaldagsfeiring for pakistanere bosatt i Norge, slik også nordmenn bosatt i andre land gjør.

Komiteen er opptatt av å bygge broer mellom det norske og det pakistanske samfunnet, ved å skape møteplasser, fellesarenaer, dialog og gjennom økt kunnskap om hverandres kulturer, tradisjoner og verdier.
## Virksomhet
14. augustkomiteen har siden 2003 også utdelt Brobyggerprisen til personer som har jobbet med å bygge broer mellom mennesker og nasjoner. Komitélederen Sheikh overrakte Æresbrobyggerprisen til kong Harald i 2006. I 2008 ble det overrakt brobyggerpris til Kronprinsesse Mette-Marit av komitélederen Sheikh.

14. august-komiteen har i samarbeid med Norges Røde Kors og den pakistanske miljøet i Norge arrangert flere arrangementer blant annet støttekonsert og fakkeltog hvor også Kronprins Haakon deltok og tente den første fakkelen for støtte til flomofrene i Pakistan.

14. augustkomiteen Norge invitert Malala Yousufzai og hennes familie til Norges besøk i perioden 13. - 15. juni 2014. Malala Yousaufzai og familien fikk møte Kronprins Haakon, statsminister Erna Solberg, utenriksminister Børge Brende, tidligere statsminister Kjell Magne Bondevik, tidligere statsminister Kåre Willoch. Malala Yousufzai fikk også besøkt og holdt tale om utdannelse hos Performence Theater, møtt ungdommer hos Norges Røde Kors som Sven Mollekleiv hadde tatt inisiativet til og møtt det norskebefolkining utenfor stortinget som Plan Norge hadde tatt inisiativet til å arrangere.

Det ble arrangert brobyggerarrangement mellom Norge og Pakistan i regi av 14. augustkomiteen Norge, Malalas far, Ziauddin Yousafzai fikk overrekket utmerkelse "Pride of Performence Award" for hans som rolle modell som far, for flere foreldere i verden. Utmerkelsen ble overrakt av tidligere statsminister Kåre Willoch på vegne av 14. augustkomiteen Norge.

I september 2021 avslørte Dagbladet hvordan Mohammad al-Issa, tidligere justisminister i Saudi-Arabia og leder for den Saudi-baserte organisasjonen Muslim World League, fikk tildelt Brobyggerprisen etter at Muslim World League først hadde betalt Aamir J. Sheikhs stiftelse Dialog for fred 12,8 millioner kroner. Cecilia Brækhus trakk seg fra vervet som juryleder for Brobyggerprisen etter å ha blitt gjort oppmerksom på Brobyggerprisen sitt samarbeid med organisasjonen Muslim World League, som eksperter knytter til Saudi-Arabias autoritære regime. I kjølvannet av Dagbladets avsløringer om Sheikhs kontakt med Muslim World League bekjentgjorde Aslam Ahsan og Mohsan Raja at de aktet å levere tilbake prisene de var blitt tildelt av Sheikh. Prisutdelingen har høstet mye kritikk innad i det norskpakistanske miljøet.

I juni 2022 avslørte Dagbladet at Dialog for fred og 14. august-komiteen er under etterforskning av politiet etter at Skatteetaten varslet om mulige uregelmessigheter.

I januar 2023 mottok 14. augustkomiteen kritikk fra Adel Khan Farooq for å ha oversett norskpakistanske Shabana Rehman under prisutdelingene sine. I forbindelse med femtiårsmarkeringen for pakistansk innvandring delte organisasjonen i 2019 ut flere titalls priser til personer med pakistansk bakgrunn for deres arbeid. Da Shabana Rehman avgikk ved døden ved utgangen av 2022, ble hun hedret av regjeringen med begravelse på statens bekostning. Likevel ble hun aldri hedret med noen utmerkelser fra verken 14. augustkomiteen eller noen annen pakistansk eller norsk-pakistansk organisasjon i Norge mens hun levde. Bare et par dager etter å ha mottatt kritikk for manglende prisbelønning av Rehman, annonserte Aamir J. Sheikh at Shabana Rehman ville bli tildelt prisen som årets norskpakistaner for 2023. Sheikh hevdet han hadde hatt flere samtaler med Rehman før hun døde, og at han i den siste av disse samtalene, som angivelig fant sted i november 2022, til hennes glede fortalte at hun ville bli hedret med prisen for årets norskpakistaner i 2023. Shabana Rehmans nærstående bror Shakeel Rehman hevdet derimot at hun ikke hadde snakket med Sheikh og 14. augustkomiteen i forkant av hennes bortgang, og at ideen om å gi henne en pris kom etter at hun døde.

## 14. augustkomiteens Brobyggerprisen
:*Brobyggerprisen kan vise til [[Brobyggerprisen|flere ulike priser]]*

Følgende har mottatt 14. augustkomiteens brobyggerpris:

* 2003: Kåre Willoch, Morten Harket, Muhammad Anwar Soofi; Shahbaz Shahbaz (Pakistans ambassadør i Norge)
* 2004: Wenche Foss, Gunnar Stålsett, Stein Rømmerud, Per Ditlev-Simonsen, Tore Johansen
* 2005: Kjell Magne Bondevik, Erling Lae, Janis Bjørn Kanavin, Norges ambassadør til Pakistan
* 2006: Kong Harald V, Inge Lønning, Arne Bjørnstad, Knut Vigar Hansen, Astrid Urby
* 2007: Jon Fredrik Baksaas, Robert Stoltenberg, prins Charles, Frode Sætran og Erik Hollie
* 2008: Kronprinsesse Mette Marit, dronning Rania av Jordan, Yasser Najar, palestinsk ambassadør til Norge
* 2009: Barack Obama, Per-Kristian Foss, Muhammed Rafiq Tarar, Aitzaz Ahsan, Zeba Ali, Alexander Rybak
* 2010: Thorbjørn Jagland, Angelina Jolie, Børge Brende, Sven Mollekleiv, imam Mehmoob-Ur-Rehman
*2011: Kronprins Haakon, Pakistans statsminister Syed Yusuf Raza Gilani
*2012: Erna Solberg, Hanne Krogh
*2013: Malala Yousufzai, Dilek Ayan, Hanne Løvstad, Magnus Reitan
*2014: Cecilie Landsverk, Den Norske Ambassadør til Pakistan, Geir Lundestad, Direktør Den Norske Nobelinstitutt 
*2015: Father Emmanuel Edeh, fredsforkjemper og leder av fredsenter Elele, Nigeria  
*2016: HM Dronning Sonja  
*2017: Ole Christian M Kvarme, Oslos biskop, Justin Trudeu, statsminister i Canada
*2018: Iman Meskini (Sana) Nrk serien "Skam", Norway Cup, Generalsekretær Tony Isaksen
*2019: Leo Ajkic og Stovner Bokseklubb
*2020: Generaldirektør i Verdens helseorganisasjon (WHO) Dr. Tedros Adhanom Ghebreyesus
*2020: Ezinne Okparaebo, Friidrettsutøver og frivillig
*2021: Ioan Sauca, Mohammad Bin Abdulkarim Al-Issa og Michael Melchior
## Inviterte æresgjester fra Pakistan
* 2003: Javid Iqbal, sønnen av en av grunnleggerne av Pakistan, Muhammad Allahmma Iqbal
* 2003: Nasira Iqbal, den historiske, første kvinnelig høyesterettsdommer i Pakistan
* 2004: Imran Khan, medlem av nasjonalforsamling og tidligere landslagskaptein i cricket
* 2004: Muhammad Ali Durrani, daværende kulturminister i Pakistan
* 2005: Javed Asharf Qasi, utdanningsminister i Pakistan
* 2006: Mian Imran Masood, utdanningsminister i provinsen Punjab
* 2007: Muhammed Rafiq Tarar, tidligere president i Pakistan
* 2008: Muhammad Ali Saif, daværende religions- og ungdomsminister i Pakistan
* 2008: Dr. Javid Iqbal, tidligere høyesterettsdommer i Pakistan
* 2009: Muhammed Rafiq Tarar, tidligere president i Pakistan
* 2009: Aitzaz Ahsan, toppadvokat og tidligere justis- og innenriksminister
* 2010: Bushara Aitzaz Ahsan
* 2011: Firdous Asiq Awan, Pakistans informasjonsminister 
* 2012: Qamar Zaman Kaira, Pakistans informasjonsminister
* 2013: Syed Yusuf Raza Gilani, Pakistans tidligere statsminister
* 2014: Hina Rubbani Khar, Pakistans tidligere utenriksminister
* 2015: Syed Yusuf Raza Gilani, Pakistans tidligere statsminister
* 2016: Bilawal Bhutto Zardari, leder av Pakistans Folkeparti (PPP)

## Referanser


## Eksterne lenker
* 
* «Delt feiring», kritisk kommentar fra avisen ''Klassekampen''